ועדת הכספים, כנסת 25, פרוטוקול מספר 44, 2023-01-31 00:00

משה גפני: 	צוהריים טובים, אני מתכבד לפתוח את ישיבת ועדת הכספים

משה גפני:  חבר הכנסת בליאק, בקשה

ולדימיר בליאק: עסקנו בנושא הזה בקדנציה הקודמת

ולדימיר בליאק:  אני חושב שהאופוזיציה היוצאת, שזאת הקואליציה הנוכחית, התנהלה בחוסר אחריות כשהיא לא אישרה את הצו בכנסת ה-24

ולדימיר בליאק:  אני יודע שיש הרבה מאוד לחצים, כל מיני אנשים מסתובבים פה, אבל אנחנו צריכים לזכור שכנבחרי ציבור יש לנו קודם כל אחריות לבריאות הציבור, לא לכל דבר אחר, ולכן מה שאני מציע זה לאשר היום את הצו, בהמשך להשוות את המיסוי בין הנוזלים לבין הסיגריות החד פעמיות שגורמות נזק לבריאות הציבור, קודם כל לדור הצעיר

משה גפני: חברת הכנסת אימאן ח'טיב, בקשה

אימאן ח'טיב יאסין: הפניתי היום מכתב לוועדה ולשרים הרלוונטיים בקשר לנושא של בניית כיתות לימוד בכלל וגם בחברה הערבית

אימאן ח'טיב יאסין:  25% מתוך סך כל הכיתות אמור לצאת לחברה הערבית - זה כולל גני ילדים וכיתות לימוד

אימאן ח'טיב יאסין:  עד עכשיו היו אמורות לצאת 850 כיתות לחברה הערבית, אבל בינתיים אנחנו רחוקים מהמספר הזה

אימאן ח'טיב יאסין:  אני חושבת שזה צורך מאוד בסיסי, לכן אני מבקשת שנקיים דיון בהקדם האפשרי

משה גפני: בעקבות הדיון שהתקיים ביוזמתך וביוזמת עוד חברים שביקשו את הדיון, אני מתכוון לשבת עם משרד החינוך, לראות את הפתרונות

משה גפני:  אני גם שומע את מה שאת שומעת - שיש מחסור גדול בבניית הכיתות

משה גפני:  אני מתכוון לשבת עם השר

משה גפני:  אם יהיה צורך אני אקיים דיון

אימאן ח'טיב יאסין: תשמע מהם, אבל אנחנו חייבים להמשיך את הדבר

חמד עמאר: בתכנית 550 הוקצה תקציב גדול מאוד לנושא של כיתות לימוד במגזר הערבי

חמד עמאר:  אם יובא לידי יישום אותו תקציב שהוקצה, אנחנו נהיה במקום אחר

אימאן ח'טיב יאסין: הבעיה היא שלא מיישמים

חמד עמאר: אותו דבר במגזר הדרוזי, שהוקצו 120 מיליון שקל לכיתות לימוד

חמד עמאר:  אני מקווה שהכסף שהקצינו שם יגיע ליעדו, לא למקומות אחרים

משה גפני: אני אנסה לברר

משה גפני:  אם יהיה צורך, אני אביא את זה שוב לדיון

משה גפני:       אנחנו עוברים לסדר היום: הצעת צו תעריף המס והפטורים ומס קנייה על טובין (תיקון מס' 22), התשפ"ג-2023 (מס על נוזל לסיגריות אלקטרוניות)

משה גפני:  היועצת המשפטית של הוועדה, היות והיה פה כמה פעמים דיון - אני הייתי בהפסקה, הייתי באופוזיציה, לא הייתי יושב ראש הוועדה בשנה וחצי האחרונות -  והתהליך היה תהליך שנמשך כבר זמן רב, תהליך עם עליות מורדות, כשחלק מהזמן גם לא אישרו, אז היו בקשות על כך שצריך מצד אחד להשוות את המס על הסיגריות האלקטרוניות לעומת מוצרי טבק אחרים

משה גפני:  מצד שני, הטענה הייתה שהמס הוא באופן דרמטי ובלי שום פרופורציה

משה גפני:  אני רוצה לבקש ממך בתחילת הדיון, אם את יכולה לתת סקירה קצרה על מה שקרה במשך השנים עם הנושא הזה, איפה אנחנו עומדים, ולאחר מכן רשות המסים

משה גפני:  אני לא יודע מה עמדתו של השר, מה שר האוצר אומר

משה גפני:  קובי, מה אתה אומר?     

קובי בוזו: 	אתמול ערן יעקב דיבר איתי, אמר לי שהוא מתואם עם השר ושאני אבוא לפה להתקין את הצו

משה גפני: 	אני לא שמעתי את זה

משה גפני:  במקרים אחרים בא השר ואומר: זאת דעתי, אני מבקש שתעשה את מה - -      

חמד עמאר: אתה חושב שהצו יגיע לכאן בלי הסכמה של השר? השר יודע על הצו

קובי בוזו: לא דיברתי ישירות עם השר, אבל כשדיברתי עם ערן יעקב, הוא אמר לי שזה מתואם עם השר

חמד עמאר: לא הייתם יכולים להגיע לכאן אם השר לא היה - -      

משה גפני: חמד, זה סיפור מתגלגל, אתה מכיר את זה

חמד עמאר: אני מכיר את זה, הייתי באוצר

משה גפני: השר, לפי דעתי, עדיין לא בתוך העניין

אימאן ח'טיב יאסין: אגב השר, רשות המסים והמכתב ששלחתי לך בקשר להטבות מס, האם אתה מודע לזה שישנם ישובים שקיבלו - -?     

משה גפני: כן, אני יודע

משה גפני:  דיברתי עם השר, הוא אמור להביא את זה

משה גפני:  גם דיברתי עם ראש הממשלה

אימאן ח'טיב יאסין: כבר יש החלטה בנוגע לחלק מהישובים

אימאן ח'טיב יאסין:  על סמך מה נותנים לישוב אחד ולישוב אחר לא?       

משה גפני: לפי המצב הסוציו אקונומי

משה גפני:  יש גם הוראת שעה

משה גפני:  אני לא מרפה מזה

משה גפני:  העליתי את זה בישיבה של ראשי הקואליציה, העליתי את זה בשיחה שהייתה לי עם ראש הממשלה ובשיחה עם שר האוצר

משה גפני:  אני מקווה שיביאו איזה שהם פתרונות

משה גפני:  הם מנסים למצוא פתרונות ולהאריך את הוראת השעה

מיכל שיר סגמן: שפשוט יאריכו

מיכל שיר סגמן:  לעכו לא האריכו

משה גפני: עכו נמצאת בהוראת שעה

חמד עמאר: הסתיימה הוראת השעה

משה גפני: כתוב בחוק ששר האוצר, באישור ועדת הכספים, יכול להאריך את זה לשנות מס נוספות

משה גפני:  דיברתי איתו, דיברתי עם ראש העיר, ואני מקווה שזה יבוא

משה גפני:  אני אדבר היום פעם נוספת עם שר האוצר

אימאן ח'טיב יאסין: אני מדברת על שלב נוסף אחרי, על העדכון האחרון

שולמית אלוני: העדכון האחרון שמתייחס למדד 2019 עודכן השנה

שולמית אלוני:  היו פה שני פרמטרים: המדד הפריפריאלי - -       

חמד עמאר: העלו את כל הסוציו אקונומי של המגזר הערבי

חמד עמאר:  את מי שהיה שלוש העלו לארבע וחמש

חמד עמאר:  הכל השתנה

משה גפני: אין דבר כזה

שולמית אלוני: הייתה איזו שהיא טעות שנעשתה ברשות המסים, בהלמ"ס, או בשילוב בין רשות מסים להלמ"ס

שולמית אלוני:  מה שהיה זה שהמדדים עלו, גם המדד הפריפריאלי וגם המדד הסוציו אקונומי, כאשר ביחס למדד הפריפריאלי רשות המסים הוציאה הבהרה לפני יום או יומיים על כך שהייתה איזו שהיא טעות לגבי 33 ישובים - ביניהם גם ישובים במגזר הערבי - בדרך שבה עדכנו את המדד הפריפריאלי, מה שגרם לכך שכאילו המצב של הרבה ישובים הוטב ביחס למדד והם פחתו בהטבה

חמד עמאר: כי לא לקחו את הנושא הפריפריאלי, רק לקחו את הסוציו אקונומי

חמד עמאר:  את מי שהיה ארבע העלו  לחמש

חמד עמאר:  כמעט את כל הישובים הערבים העבירו - -      

שולמית אלוני: חלק מהם חזרו חזרה

חמד עמאר: תבדקי את החדש

שולמית אלוני: צריך לבדוק שוב

חמד עמאר: את כל הישובים הדרוזים העלו

משה גפני: שאל אותי גם ראש הממשלה אם אני מוכן להעביר חוק, כי מה שהיה נכון לפני שש שנים לא נכון היום

משה גפני:  הדברים השתנו

משה גפני:  מי אומר בכלל שהמדד הזה הוא מדד נכון? כשהוא שאל אותי אם אני מוכן להעביר חוק, לא נתתי תשובה חיובית, כי אני לא בטוח שזה נושא שלנו

משה גפני:  פעם אחת עשיתי את החוכמה הזאת

משה גפני:   התפקיד של הממשלה לעשות את זה, היא זאת שצריכה להביא

משה גפני:  כמו שהיא מביאה אזורי עדיפות, כך היא צריכה להביא את הטבות המס

משה גפני:  אף ממשלה לא הביאה את הטבות מס, כי היא לא רצתה לריב עם ראשי הרשויות

חמד עמאר: זה לחץ פוליטי

משה גפני: אני צריך להחליט מה אני עושה עם זה

משה גפני:  זאת לא החלטה פשוטה, זאת לא החלטה קלה

מיכל שיר סגמן: אחרי הקורונה, אחרי תקופה מאוד-מאוד קשה של יוקר מחיה ומחירים שעולים, אתה לא לוקח לבן אדם את הלחם מהשולחן

מיכל שיר סגמן:  צריך להאריך להם את הוראת השעה

משה גפני: לא מדובר על הלחם שעל השולחן, כי בשביל זה יש הטבות אחרות

משה גפני:  הטבות המס ניתנות למי שמשתכר שכר גבוה יותר מהשכר הנמוך

משה גפני:  בשכר הנמוך לא מקבלים הטבות מס

משה גפני:  המטרה של הטבות המס היא להביא אנשים חזקים יותר כלכלית

חמד עמאר: לפריפריה

מיכל שיר סגמן: חוק עכו היה בשביל להפסיק את הזליגה לנהריה

משה גפני: אני העברתי את החוק הזה

אימאן ח'טיב יאסין: מה שטוב בהטבת המס הזאת זה שהיא לא משאירה את האנשים עניים

אימאן ח'טיב יאסין:  זכותו של אדם להשתכר מעל לשכר מינימום, זה איכות חיים

משה גפני: אני לא מתווכח איתך

משה גפני:  אני מעוניין בחוק הזה, רק אמרתי למיכל שלא מדובר באנשים שמשתכרים שכר נמוך, בכאלה שנמצאים במצב כלכלי נמוך

חמד עמאר: זה ידוע

אימאן ח'טיב יאסין: גם אלה שמרוויחים קצת יותר בקושי חיים

חמד עמאר: אנחנו לא מדברים על מי שמקבל שכר מינימום

משה גפני: היה את החוק של מיכל על עכו, כשצמוד לעכו היו עוד ישובים

משה גפני:  היא טענה בוועדה, ולכן גם העברנו את זה, שזה נותן מול נהריה - -      

מיכל שיר סגמן: זה הפסיק את ההגירה השלילית

משה גפני: בעכו יש הוראת שעה שמסתיימת ב-15 בפברואר

משה גפני:  שר האוצר צריך להביא לפה הארכה, כדי שנוכל לקיים דיון ולאשר את זה

משה גפני:  מדובר על מספר לא קטן של ישובים בנוסף לעכו

משה גפני:  אני אעקוב אחרי זה

משה גפני:      אני מבקש מהיועצת המשפטית לתת סקירה קצרה על הנושא של הסיגריות האלקטרוניות, המיסוי שלהן וכו'

שולמית אלוני: הצו שעומד לדיון עכשיו הוא צו תעריף המכס והפטורים ומס קנייה על טובין (תיקון מס' 22), התשפ"ב-2022, לא התשפ"ג-2023, כי הוא פורסם ב-15 ביוני 2022

שולמית אלוני:  הפרוצדורה הייחודית לגבי הצווים האלה שנקבעה בחוק מיסי מכס (שינוי התעריף), התשע"ט-1949, אומרת שהצווים האלה קודם כל נחתמים על ידי שר האוצר, אחר כך מתפרסמים ברשומות, כשמיום הפרסום שלהם ברשומות הם נכנסים לתוקף ואחר כך מגיעים לוועדת הכספים

שולמית אלוני:  לוועדת הכספים יש תקופה של חודשיים לאשר אותם, ואז הם מונחים על שולחן המליאה

שולמית אלוני:  אם תוך שבעה ימים לא הוגשה התנגדות - הם מאושרים

משה גפני: אם יש התנגדות, זה צריך לבוא לדיון

שולמית אלוני: בתוך שבועיים

שולמית אלוני:  הרעיון של החוק משנת 1949 היה לא ליצור מלאים, לא לאפשר יצירת מלאי שייתן איזו שהיא עדיפות אחר כך במכירה

שולמית אלוני:  לאורך השנים נמתחה ביקורת לעניין הפרוצדורה הזאת

שולמית אלוני:  הוגשו גם הצעות חוק פרטיות על מנת לנסות לשנות את הפרוצדורה, כיוון שהפיקוח של הוועדה נעשה בדיעבד, לא מראש

שולמית אלוני:       הנושא של מיסוי סיגריות וטבק הוא נושא שנמצא פה שנים רבות

שולמית אלוני:  הגלגול הראשון שלו היה עוד בשנת 2010, שאז הייתה ועדה ציבורית לצמצום העישון ונזקיו שהגישה את ההמלצות שלה

שולמית אלוני:  במהלך 2011 התקבלה החלטת ממשלה שדיברה על תכנית לאומית לצמצום העישון

שולמית אלוני:  בהתאם להמלצות הוועדה הועלו שיעורי המס שחלו על סיגריות, סיגרים, סיגרלות וטבק לגלגול

שולמית אלוני:  שיעורי המס שנקבעו אז ביחס לטבק לגלגול היו שונים משיעורי המס לגבי הסיגריות

שולמית אלוני:  כנגד זה הייתה עתירה לבג"ץ, כשהשאלה שעמדה בבסיס העתירה הייתה: האם באמת יש מקום להשוות את שיעורי המס

שולמית אלוני:  בסופו של דבר ניתן פסק דין שאומר שיש להשוות את שיעורי המס

שולמית אלוני:  עמדת משרד הבריאות גם אז הייתה שאין סיבה ליצור הבחנה, במיוחד כשמדובר במס קנייה שנועד לכוון התנהגויות

שולמית אלוני:  בעקבות פסק הדין הוחלט להעלות את שיעורי המס גם על טבק לא מעובד, טבק לסיגריות וטבק בתפזורת ליחידות חימום

שולמית אלוני:  במהלך העשור האחרון הושוו שיעורי המס ביחס למוצרי הטבק והסיגריות

שולמית אלוני:  במהלך שנת 2018 הוטל מס לגבי סיגריות מסוג אייקוס, שגם זה היה בעקבות עתירה

שולמית אלוני:  ברגע שפורסם הצו העתירה נמשכה

שולמית אלוני:  במהלך שנת 2018 התגלגל כל הנושא של הסיגריות האלקטרוניות

שולמית אלוני:  בנייר העמדה שפורסם מטעם משרד הבריאות הם התייחסו לסיכונים שעולים כתוצאה - -      

משה גפני: מתי הייתה הפעם הראשונה שאמרו שהסיגריות האלקטרוניות מזיקות לבריאות?      

שולמית אלוני: במהלך 2019 משרד הבריאות הציג נייר עמדה

משה גפני: לא לפני זה?      

שולמית אלוני: אני חושבת שלא

מיכל שיר סגמן: זה התחיל מארצות הברית, שהיה איזה שהוא גל, אם אני לא טועה, של אנשים שנפגעו קשה

שולמית אלוני: אחרי ההשוואה בין שיעורי המס בין סיגריות רגילות לסוגים שונים של טבק וסיגריות מסוג אייקוס, הגיע הנושא של הסיגריות האלקטרוניות

שולמית אלוני:  גם אז הייתה עתירה שביקשה להורות לשר האוצר להטיל מס על הסיגריות האלקטרוניות בדומה למס המוטל על כל מוצרי הסיגריות השונים

שולמית אלוני:  הטענה שם הייתה שיצירת פער במדיניות המיסוי מביאה לצריכה מואצת של סיגריות אלקטרוניות, זו למרות עמדת משרד הבריאות שבעצם אמרה שההשלכות הן דומות

שולמית אלוני:  במהלך חודש נובמבר 2021 פורסמו צווים, שזה היה הגלגול הראשון בעניין מיסוי נוזל לסיגריות אלקטרוניות

שולמית אלוני:  מה שהגיע בזמנו לוועדה היה גם צו תעריף המכס  והפטורים (תיקון מס' 7) שהשווה לראשונה את שיעורי המס

שולמית אלוני:  התקיימו מספר דיונים בוועדה, כשבמהלך הדיונים היו הערות ביחס למה שנקבע בצו

שולמית אלוני:  דנו אז באיך מכמתים את הנוזל שנמצא בתוך הסיגריות ומשווים אותו לסיגריות רגילות

שולמית אלוני:  נשמעו אז הרבה עמדות שונות, כשבין היתר נדון גם העניין של ההחלה המיידית

שולמית אלוני:  באו הרבה מאוד יבואנים לוועדה ואמרו ששיעורי המס קפצו אצלם בצורה מאוד דרמטית ולכן הם נגד התחולה המיידית של הצווים

שולמית אלוני:  בעקבות הדיונים נעשו כמה תיקונים

שולמית אלוני:  כשתיקון מס' 7 פקע, הוועדה החליטה להאריך אותו בשבוע כדי לאפשר להמשיך לקיים דיונים

שולמית אלוני:  לאחר מכן הגיע תיקון מס' 16, כשתיקון מס' 16 תיקן את תיקון מס' 7 שפקע

משה גפני: איפה אנחנו עומדים היום?     

שולמית אלוני: לאחר מכן הגיע תיקון מס' 17, שבו גם הופחתו שיעורי המס בסדר גודל של 10% וגם הורדו תמציות הטעם והריח

שולמית אלוני:  הצו הזה אושר בוועדה והונח במליאה, אבל חבר הכנסת ינון אזולאי הגיש התנגדות

שולמית אלוני:  היה איזה שהוא פער בין המועד שבו לא אושר תיקון מס' 17 למועד שבו פורסם תיקון מס' 18

ינון אזולאי: היה את הסיפור על המלאי, שאז אמרנו שישחררו

שולמית אלוני: ואז הייתה השאלה, האם ניתן היה לשחרר את המלאי

שולמית אלוני:  היו טענות על כך שרשות המסים הערימה קשיים ולא ניתן היה למשוך בפועל את המלאי

שולמית אלוני:  לאחר מכן פורסם תיקון מס' 18, שאושר בוועדה והונח במליאה, אבל אז הוגשה התנגדות, המליאה החליטה לא לאשר אותו והוא בוטל

שולמית אלוני:  יום למחרת רשות המסים פרסמה את תיקון מס' 22, שהוא בתוקף מ-15 ביוני וצפוי לפקוע ב-15 בפברואר אם הוא לא יאושר על ידי הוועדה

משה גפני: מה קורה עכשיו? איפה אנחנו עומדים? כמה כסף מדינת ישראל הרוויחה מהצו הזה שהוא בתוקף מ-15 ביוני?      

קובי בוזו: הגבייה עומדת על כ-2

קובי בוזו: 5 מיליון שקל

ינון אזולאי: 2

ינון אזולאי: 5 מיליון שקל זה רק מלקוח אחד

ינון אזולאי:  לא שחררו מלאים?     

קובי בוזו: בגלל חוסר ודאות בשוק הרבה יבואנים ישבו על הגדר ולא שחררו סחורות

קובי בוזו:  גם היום הם מחכים לראות מה יהיה

משה גפני: למה?     

קובי בוזו: אם הצו לא יאושר כך שמס הקנייה ייפול ויהיה אפס, הם ישחררו ב-16 בפברואר את כל הסחורה

אימאן ח'טיב יאסין: אתם יודעים כמה סחורה יש ומה השווי של הסחורה הזאת?     

ינון אזולאי: לפי מה שאתה אומר צריך להיות מחסור בשוק של הנוזל, מה שלא קיים היום

ינון אזולאי:  האם יש הברחות? אם יש הברחות, למה אתם לא אוכפים אותן? יש לכם את הכלים בשביל זה

ינון אזולאי:  כמה יש כרגע במלאי? כמה מכולות מחכות במכס? לפי דבריך צריך להיות פקק בנמלים רק בגלל זה

אבי כהן: זה בכלל לא רלוונטי מה יש במכס

ינון אזולאי: אם יש כל כך הרבה במכס, הייתם אמורים לסגור את החנויות

חמד עמאר: האם יש מחסור בשוק?              

אימאן ח'טיב יאסין: יש את השאלה של כמה יש במכס ולא שוחרר, אבל יש עוד שאלה מהותית שצריכה להתייחס לשני תחומים: לצד הבריאותי ולצד של הכסף והתקציבים, שעליה אנחנו חייבים תשובה כדי שנוכל לקבל החלטה

ינון אזולאי: יש לכם מחקר של השנה וחצי האחרונות? אני פונה אליכם, כי משרד הבריאות בטח עדיין לא עשו את המחקר שאנחנו רוצים

ינון אזולאי:  האם הייתה ירידה?     

משה גפני: 	כמה יש במחסנים? כמה יש במכס? על איזה סדרי גודל אנחנו מדברים? מה יקרה אם אנחנו מאשרים? מה יקרה אם אנחנו לא מאשרים? אתם המדינה, אתם יודעים

קובי בוזו: אין לנו נתון ספציפי לגבי כמה יש בדיוק במכס

משה גפני: לא בדיוק, תגיד בערך

קובי בוזו: סביר שיש מלאי גדול

קובי בוזו:  כשהצו נפל במליאה ב-15 ביוני נעשו ניסיונות לשחרר את הסחורה בהיקפים מאוד משמעותיים

ינון אזולאי: הוא שוחרר?     

קובי בוזו: לא שוחרר, כי באותו יום היה צו שנכנס לתוקף

שולמית אלוני: היה פער

קובי בוזו: לא היה פער

שולמית אלוני: ולפני כן?     

קובי בוזו: לפני כן היה פער

שולמית אלוני: ואז שוחרר?             

קובי בוזו: לפי מה שאני יודע לא שוחרר

חמד עמאר: האם יש מחסור בשוק או שהשוק מלא כי יש הברחות? אם יש הברחות, מה עושה רשות המסים? זה לא רלוונטי אם נאשר את הצו או לא נאשר אותו אם זה כבר נמצא בשוק

ינון אזולאי: ההברחות לא מגיעות מהאנשים שמתפרנסים בצורה ישרה, היא מגיע מהאנשים שמוכרים בשחור שרשות המסים לא יודעת לקנוס אותם

ינון אזולאי:  אנחנו יכולים לחלוק על האנשים שיושבים פה על אם זה בריא, אם זה בסדר, אבל אנחנו לא יכולים לחלוק על זה שהם מביאים את הפרנסה שלהם בצורה מכובדת ובצורה ישרה

ינון אזולאי:  מי שבסופו של דבר מביא את הסחורה הגנובה והמוברחת מתעשר על חשבון אלה

קובי בוזו: רשות המסים עושה מאמצים מאוד גדולים לתפוס את אלה שמבריחים

ינון אזולאי: אני מסכים איתך בעניין הזה

ינון אזולאי:  היא עושה את זה גם בממסים, נכון?     

קובי בוזו: כן

ינון אזולאי: ממש

משה גפני: מה זה "אנחנו עושים מאמצים לתפוס"?      

קובי בוזו: נתפסו

קובי בוזו:  לפני שבועיים פורסם שנתפס משלוח של 61,0000 סיגריות אלקטרוניות בשווי 5

קובי בוזו: 6 מיליון שקלים

ינון אזולאי: במקום להביא 2

ינון אזולאי: 5 מיליון בשנה וחצי, תביא 5

ינון אזולאי: 6 מיליון בעבודה של לילה, ואנחנו מוכנים לבוא ולעזור בעניין הזה

ינון אזולאי:  צריך להילחם בסיגריות, זה הבריאות שלנו, זה הבריאות של הילדים שלנו, אבל הבעיה הגדולה היא שרצים למקום הלא נכון

משה גפני: משרד הבריאות, בקשה

ד"ר אפרת אפללו: זה נכון שבשנה שעברה לא היו לנו נתונים להציג

ד"ר אפרת אפללו:  גם השנה אין לנו נתונים חדשים להציג, אבל יש לנו מחקרים מיטביים

ד"ר אפרת אפללו:  כדי לעשות מחקר לאומי שבודק 5,000 אנשים לוקח זמן

ינון אזולאי: 	זה הישג

חמד עמאר: יש מחקרים בעולם, את יכולה להסתמך עליהם

משה גפני: מתי משרד הבריאות החליט שהסיגריות האלקטרוניות מזיקות לבריאות?     

ד"ר אפרת אפללו: התכנסה ועדה כבר בשנת 2009 במשרד הבריאות שדנה בדבר הזה, וההחלטה של הוועדה הייתה שרוצים לאסור כניסה של סיגריות אלקטרוניות

משה גפני: מה היה לפני 2009?     

ד"ר אפרת אפללו: המוצרים האלה נכנסו לשוק האירופאי והאמריקני בסביבות 2005-2006

ד"ר אפרת אפללו:  ייצרו את הדבר הזה פעם ראשונה בסין בשנת 2003, אחרי זה זה נכנס לשוק האמריקני והאירופאי

ד"ר אפרת אפללו:  ב-2014, אחרי שבג"ץ פסק ואמר שלמשרד הבריאות אין סמכות לאסור את הכניסה של המוצרים האלה, המוצר הזה נכנס לחיינו

משה גפני: למה בג"ץ אמר שאין למשרד הבריאות סמכות לאסור?     

ד"ר אפרת אפללו: בגלל שזה בפקודת הרוקחים

משה גפני: זה מזיק או לא מזיק?     

ד"ר אפרת אפללו: הם אמרו שזה מזיק, אבל שאין למשרד הבריאות סמכות לאסור כניסה של המוצר הזה

טל וינר שילה: בג"ץ אמר שהמוצר מזיק, אך הוא פסל את הדרך שבה הותקנו התקנות

ד"ר אפרת אפללו: המחוקק אימץ אסדרה שוויונית על כל מוצרי הטבק והעישון מ-2018 בחוק איסור פרסומת והגבלת שיווק ובחוק איסור עישון במקומות ציבוריים

ד"ר אפרת אפללו:  הסיגריות האלקטרוניות, ולא רק הנוזל, לא היו ממוסות עד 2019

ד"ר אפרת אפללו:  ב-2019 זאת הייתה הפעם הראשונה שמשרד הבריאות בא והניח על שולחנו של שר האוצר נייר עמדה מאוד ברור בנושא, ואז החברה שהייתה בישראל הייתה חברת ג'ול

ד"ר אפרת אפללו:  עם הזמן חברת ג'ול יצאה מהארץ והוצפנו בשלל מכשירים אחרים, מערכות פתוחות, סגורות, שונות עצומה

ד"ר אפרת אפללו:  המוצר הזה, על כל מרכיביו, אם זה הנוזל,  מוצר החימום עצמו והמתכת, מזיק ופוגע בבריאות

ד"ר אפרת אפללו:  שמענו לא מזמן על כל מיני נזקים של כוויות, פציעות, כי זה גם יכול להתפוצץ

ד"ר אפרת אפללו:  הדבר הכי חמור זה הניקוטין, כי אין שום יכולת ושום בקרה על רמות הניקוטין, אפילו שהיבואנים כותבים שזה שווה ערך

ד"ר אפרת אפללו:  ניקוטין זה חומר מאוד מאוד ממכר

ד"ר אפרת אפללו:  אם נסתכל על בני נוער ועל המוח המתפתח, אפשר לראות שזה גורם להפרעות קשב וריכוז, הפרעות שינה, הפרעות חרדה, מגוון רב של בעיות

ינון אזולאי: יותר מאשר הסיגריה הרגילה?     

ד"ר אפרת אפללו: כן

ד"ר אפרת אפללו:  זה כאילו אמור להיות שווה, אבל בפועל - -     

חמד עמאר: המיסוי הוא בהתאם?     

ינון אזולאי: גם המיסוי לא שווה

יונתן מישרקי: יש יותר מיסוי?      

ד"ר אפרת אפללו: יש פחות מיסוי

ינון אזולאי: אנחנו לא יודעים על המיסוי, אם הוא שווה או לא, כי הסתכלנו באחוזים, לא בכסף

ינון אזולאי:  אנחנו דיברנו על שיטת המיסוי, לא על הבריאות, כי אנחנו יודעים שזה מזיק

אליהו דלל: יש פג תוקף לנוזל?     

ד"ר אפרת אפללו: כן

אליהו דלל: זה שנמצא במכס יכול שייכנס כשהוא פג תוקף?      

ינון אזולאי: הוא לא ייכנס אם הוא פג תוקף

אליהו דלל: אם פג התוקף של הסחורה הזאת, אסור לה להיכנס לארץ

ד"ר אפרת אפללו: זה התפקיד של רשות המסים

אליהו דלל: אין פה בכלל שאלה של מס

ינון אזולאי: היא מדברת על מכאן ולהבא

אליהו דלל: המלאי הקיים לא יכול להיכנס

אימאן ח'טיב יאסין: אם על המוצר כתוב רמות ניקוטין לא נכונות - -      

ד"ר אפרת אפללו: רמות הניקוטין בפועל יותר גבוהות

אימאן ח'טיב יאסין: איפה האחריות של משרד הבריאות בקטע הזה?     

ד"ר אפרת אפללו:  בגלל זה משרד הבריאות בא ואומר שצריך למסות וככל שהמס יהיה יותר גבוה כך נמנע את הצריכה

חמד עמאר: על החומר שנמצא עכשיו במכס אין לכם אחריות?     

טל וינר שילה: משרד הבריאות הוא לא הרגולטור של המוצר

משה גפני: מי הרגולטור?      

טל וינר שילה: למיטב ידיעתי אין רגולטור

אימאן ח'טיב יאסין: התפקיד של משרד הבריאות הוא להראות כמה נזק יש במוצר, לא רק העניין של למסות יותר, לשים יותר מסים

אימאן ח'טיב יאסין:  הבריאות חשובה יותר מהמסים

טל וינר שילה: מלבד חקיקת המיסוי יש שני חוקים מרכזיים: מניעת עישון ומניעת השיווק והפרסום

טל וינר שילה:  יש את חוק איסור פרסומת והגבלת השיווק, שם קבענו הוראות לאריזה אחידה שאמורה להפחית באופן משמעותי - -         

אימאן ח'טיב יאסין: כתוב על המוצר הזה את מה שכתוב על קופסת סיגריות?     

טל וינר שילה: כן

טל וינר שילה:  במסגרת אותו תיקון גם השווינו את התנאים על כלל מוצרי העישון, לא רק על מוצרי טבק כפי שהיה עד לתיקון החוק

טל וינר שילה:  כמובן שיש גם את החוק למניעת עישון במקומות ציבוריים

חמד עמאר: צעירים חושבים שזה פחות מזיק

ד"ר אפרת אפללו: אנחנו עושים הסברה ברשויות המקומיות, עובדים צמוד עם משרד החינוך

חמד עמאר: אין מספיק פרסום על כמה זה מזיק, שזה התפקיד של משרד הבריאות

ד"ר אפרת אפללו: אנחנו עובדים בשטח

ד"ר אפרת אפללו:  תמיד אפשר יותר

משה גפני: שירה כסלו, מנכ"לית המיזם למיגור העישון, בקשה

שירה כסלו: מה שאנחנו רואים בשטח בחצי השנה האחרונה זה שיש חזרה לסיגריות אלקטרוניות, בעיקר לחד פעמיות אבל לא רק

שירה כסלו:  המחירים מאוד-מאוד נמוכים, הם נעים בין 70 ₪ ל-130 ₪

שירה כסלו:  לא משנה אם הסחורות שוחררו או הוברחו, בני הנוער מגיעים לרכוש במחירים האלה בכל פיצוציה

חמד עמאר: כמה זה היה עולה אם היה מכס?      

שירה כסלו: 250

חמד עמאר: את רוצה להגיד לי שהשוק עכשיו מוצף ובגלל זה הם יכולים לקנות את זה?      

שירה כסלו: כן

שירה כסלו:  המגרש יוצר הפרדה בין שני סוגים: בין נוזל מילוי במס נמוך יותר לבין חד פעמיות במס גבוה יותר

שירה כסלו:  סיגריות חד פעמיות הן הבעיה הקשה שלנו, עם זה בני הנוער מתחילים

שירה כסלו:  בפועל מה שקרה זה שמייבאים בנפרד את האריזות, ממלאים אותן עם הנוזל, ואז יש לנו סיגריה אלקטרונית חד פעמית שהיא הרבה יותר זולה, מה שגורם לפער בין המיסוי על נוזל המילוי לבין המיסוי על סיגריות אלקטרוניות

ינון אזולאי: הבעיה הגדולה היא שלא מגיעים למבריחים

ינון אזולאי:  על הישרים עוד איכשהו יש ביקורת

ינון אזולאי:  הבעיה שעל המבריחים אין לנו ביקורת, ואז הנוער שלנו נופל לזה בצורה - -           

שירה כסלו: בדיוק

שירה כסלו:  אני המיזם למיגור העישון, התפקיד שלנו הוא למנוע התחלות עישון של בני נוער

שירה כסלו:  בשנה האחרונה יש קפיצה – מ-3

שירה כסלו: 4% בני 12 עד 14 שהתחילו לעשן, ל-13

שירה כסלו: 4%

שירה כסלו:  ירדנו במדינת ישראל בגיל התחלות העישון בגלל המוצרים האלה

שירה כסלו:  יש לנו עלייה של פי שניים תוך ארבע שנים בשיעורי העישון של בני נוער בגלל המוצרים האלה

שירה כסלו:  אתה יכול להגיד לי שלא כל היבואנים שיושבים כאן הם הבעיה, אבל אני לא יודעת מי הבעיה

שירה כסלו:  הפער שיצרנו בין הנוזל למילוי לבין החד פעמיות יצרה לנו בעיה, כי השוק איכשהו, לא יודעת מי, יצר מצב שבו הסיגריות ממשיכות להיות זולות למרות המס

משה גפני: אם נעלה את המס על החד פעמי ונעלה בשיעור נמוך יותר את הרב פעמי, האם זה יפתור את הבעיה?     

שירה כסלו: אני חושבת שאם נשווה את המס על נוזל המילוי למס על סיגריות אלקטרוניות חד פעמיות, נצליח לעשות צמצום של הפער הזה

שירה כסלו:  המס הזה צריך להיות גבוה

שירה כסלו:  זה שאומרים שהמס הוא יותר מידי גבוה, זה לא נכון, כי בסופו של דבר הילדים כרגע מצליחים לקנות את המוצר

אימאן ח'טיב יאסין: השאלה מה עושים עם הכסף שמקבלים

אליהו דלל: יש ייצור מקומי של זה?     

אבי כהן: יש רק ייצור מקומי של זה

אבי כהן:  תואילו בטובכם לשבת פעם אחת איתנו, שאנחנו גוף מקצועי, זה ימנע מכם את המבוכה להציג נתונים שהם לא נכונים

אבי כהן:  מה שמסוכן בסיגריות זה שהן בוערות ב-650 מעלות

אבי כהן:  ההתממשקות שלהן עם הכימיקלים והטבק זה מה שמביא לסרטן

אבי כהן:  עד שהכסף ממסים יהיה שווה ערך לכסף שהמדינה מרוויחה אתם לא תאסרו על סיגריות

אבי כהן:  לא מזיז פה לאף אחד בריאות הציבור

אבי כהן:  סיגריות אלקטרוניות, להבדיל מסיגריות רגילות, יודעות לעבוד ב-140 מעלות, אפילו גם פחות מזה

אבי כהן:  אין בהן שום מרכיב של טבק, לכן הן גם לא מסרטנות

אבי כהן:  עוד לא נולד בן אדם בעולם, והלוואי שתמצאו אותו, שמת מסרטן כתוצאה משימוש בסיגריות אלקטרוניות, וזה מחקר רפואי מוכח

אבי כהן:  המוצר הזה קיים כבר 20 שנה

אבי כהן:  מה קרה בפועל? המחוקק הישראלי, בגלל הפחד שלו לבוא ולהתמודד עם מוצר חדש, אמר: "אנחנו מכירים את החולה הקיימת, נתמודד איתה, עם חברות הסיגריות

אבי כהן:  אנחנו יודעים איך היא מפרנסת אותנו, לכן בוא ניתן לה להמשיך, לא נכניס לה מתחרים"

אבי כהן:  מה קרה מאז? העולם התקדם

אבי כהן:  לא תמצאו סיגריות, כמו שאנחנו מכירים אותן היום, בתוך עשור

אבי כהן:  פיליפ מוריס הגדולה, שהיא המובילה בתחום הזה, אומרת את זה בעצמה, לכן היא באה עם האייקוס

אבי כהן:  ישראל שוחה היום נגד הזרם, היא ניסתה להטיל מס גבוה

אבי כהן:  מכרו את זה לשר האוצר הקודם והוא הרים מיליונים

אבי כהן:  רק מהמע"מ, עוד לפני שהטילו את המס, מדינת ישראל ראתה עשרות אם לא מאות מיליוני שקלים

אבי כהן:  מע"מ פלוס המס הביא ל-2

אבי כהן: 5 מיליון שקל, וזה בא כתוצאה מכמה שחרורים שנולדו בפרק הזמן הקטן הזה

אבי כהן:  אין היום ייבוא מסודר, גם לא יהיה היום ייבוא מסודר

אבי כהן:  הדבר דומה למה שניסיתם לעשות בזמנו עם טבק לנרגילה

משה גפני: מה המסקנה של הדברים שלך?     

אבי כהן: אני הכנתי עם מר יהודה גליק מסמך

משה גפני: אני לא מכיר מסמכים

משה גפני:  תגיד לי בבקשה מה עמדתך

אבי כהן: צריכים להבין שהמס שהוטל היום הוא לא ריאלי

אבי כהן:  עם המס הזה לא תראו שקל גם בעוד 200 שנה לקופת המדינה

משה גפני: למה?     

אבי כהן: מכיוון שהוא גבוה

משה גפני: ואז מה יקרה?     

אבי כהן: מה שקורה היום, ייצור מקומי

אבי כהן:  לא בעיה ללכת ולקנות את המוצרים האלה בסופר פארמים,  בחנויות לממכר עוגות, לאוכל

אבי כהן:  זה החומרים שיש בסיגריות אלקטרוניות

אבי כהן:  נוצרו מעבדות ביתיות

אבי כהן:  דיברה פה הגברת על זה שהיא ראתה גל של מתים בארצות הברית

אבי כהן:  אין גל כזה

אבי כהן:  מה שקרה פה זה שבגלל ייצור ביתי מכשירים התפוצצו

משה גפני: מה לדעתך צריך לעשות? מה אנחנו צריכים לעשות?     

אבי כהן: מה שצריך להיות זה מס נורמלי כמו שיש בעולם, צריכה להיות רגולציה על החברות שמייצרות כך שיהיה תקן

אבי כהן:  אם ירדן עשתה את זה, למה אנחנו לא?      

משה גפני: צבי הרציג, בקשה

צבי הרציג: שר האוצר לשעבר אביגדור ליברמן נימק בראיון בגל"צ שנערך בנובמבר 2021 מדוע הוא הטיל את המס הגבוה הזה על סיגריות אלקטרוניות, ואני מצטט: "משרד הבריאות קבע בצורה ברורה שזה מזיק לא פחות מסיגריות רגילות"

צבי הרציג:  בדיון הקודם של ועדת הכספים שנערך ב-21 במאי נציג משרד הבריאות אפי שפר אמר: "סיגריה אלקטרונית ממכרת ומזיקה כמו סיגריה רגילה"

צבי הרציג:  משרדי הבריאות של קנדה, של צרפת, של ארצות הברית, של בריטניה אומרים באתר האינטרנט שלהם שסיגריה אלקטרונית פחות מסוכנת מסיגריה רגילה

צבי הרציג:  לפני חודש או חודשיים משרד הבריאות של בריטניה פרסם דוח מדעי של 1,500 דפים שמראה על  הפחתה בנזק ביחס לסיגריות רגילות

צבי הרציג:  משרד הבריאות של בריטניה אומר שכל הטלה של מס על סיגריה אלקטרונית פוגעת בבריאות הציבור

צבי הרציג:  הקולג' המלכותי לרופאים בבריטניה - -     

משה גפני: משרד הבריאות, זה נכון מה שהוא אומר?         

ד"ר אפרת אפללו: זה לא נכון

ד"ר אפרת אפללו:  הדוח הגדול והמפואר הזה של בריטניה מדבר על זה שסיגריות אלקטרוניות יכולות לשמש כמוצר גמילה עבור מעשנים ולהימכר בפיקוח בבית מרקחת על ידי מרשם שניתן על ידי רופא

ד"ר אפרת אפללו:  הדוח מדבר על כך שיש להם מלחמה קשה בעלייה באחוז המעשנים סיגריות אלקטרוניות על ידי בני נוער

ד"ר אפרת אפללו:   פעולה אחת שהם אומרים זה להפוך את זה למוצר גמילה, אבל יש להם עוד 20 פעולות אחרות שקשורות למיסוי והסברה

משה גפני: הם טוענים שזה גמילה?     

ד"ר אפרת אפללו: לטענתם, אבל הם היחידים בעולם

ד"ר אפרת אפללו:  אולי גם באוסטרליה ציינו שזה יכול להתאים לגמילה של מעשנים אבל צריך להיות בפיקוח

ד"ר אפרת אפללו:  בסוף זה זולג לבני נוער, זה מה שקורה

צבי הרציג: זה לא נכון

ד"ר אפרת אפללו: קראתי את הדוח הזה

צבי הרציג: עמדת משרד הבריאות של בריטניה היא שיש למכור את זה - -       

חמד עמאר: מה שמעניין אותי זה עמדת משרד הבריאות בישראל

חמד עמאר:  לא מעניין אותי מה אומרים בבריטניה

חמד עמאר:  תצטט לי את ישראל, אל תצטט לי את בריטניה

צבי הרציג: ה-CDC האמריקני, באתר האינטרנט שלהם הם נשאלים אם סיגריות אלקטרוניות בטוחות יותר מסיגריות רגילות, והתשובה היא כן

צבי הרציג:  יש שני סוגים של מוצרים

צבי הרציג:  יש מוצרים תחליפיים ויש מוצרים משלימים

צבי הרציג:  יש סיגריות ויש מצתים

צבי הרציג:  אם שמים מס גבוה על סיגריות, יש ירידה בסיגריות וירידה במצתים

צבי הרציג:  אם אתה מטיל מס גבוה על סיגריות אלקטרוניות, מה קורה לשיעורי העישון? כמחצית מהמדינות בארצות הברית שמו מס על סיגריות אלקטרוניות הרבה פחות ממה ששמים בישראל

צבי הרציג:  מחצית מהמדינות שמו מס על סיגריות אלקטרוניות, מחצית מהמדינות לא

צבי הרציג:  ממשלת ארצות הברית מימנה 10 מחקרים כדי למדוד מה התוצאות של המס הזה והתוצאות היו מאוד ברורות

צבי הרציג:  התוצאות הן שהמס על סיגריה אלקטרונית מעלה באופן מאוד משמעותי את העישון של סיגריות טבק

משה גפני: בינתיים יש צו של שר האוצר

משה גפני:  מה קרה מאז שאושר הצו בארץ?      

צבי הרציג: יש כמה צווים

משה גפני: יש מס על הסיגריות האלקטרוניות

משה גפני:  מה קורה בפועל?         

צבי הרציג: זה משהו שקל מאוד לייצר בבית, לכן אין סיבה שהמס יעבוד

צבי הרציג:  המס פוגע בשחקנים הישרים

משה גפני: מה קרה בחצי השנה האחרונה?     

צבי הרציג: בשנה האחרונה הייתה עלייה בייבוא של סיגריות טבק בגלל המס הזה

משה גפני: שי גליק, בקשה

שי גליק: תמיד כששואלים אותי את מי אני מייצג אני אומר את אזרחי ישראל, אבל הפעם אני מייצג את אזרחי ישראל שלא פה, שהולכים למות

שי גליק:  רוב מומחי הבריאות בארץ ובעולם טוענים שסיגריות אלקטרוניות גורמות למוות

שי גליק:  צריך להבין, סיגריות אלקטרוניות מגיעות היום לנערים בני 12,13 ו-14, ואתם יכולים לראות את זה לבד ברחוב

שי גליק:  אתם לא תראו כמעט ילדים בני 12 מעשנים סיגריה רגילה, אבל אתם תראו אין ספור ילדים מעשנים סיגריות אלקטרוניות

משה גפני: העמדה שלכם היא שצריך למסות את זה?       

שי גליק: לא רק למסות, אלא גם לפעול נגד אותם אנשים שמוכרים להם את הסיגריות

משה גפני: להכניס אתם לבית סוהר? מה לעשות עוד?     

שי גליק: לפעול נגד אלה שמוכרים להם את הסיגריות, לא לפעול כנגד הילדים

שי גליק:  את הילדים צריך לחנך

שי גליק:  צריך לעשות פרסומות נגד זה בכל מקום

שי גליק:  פנו אלי חברות סיגריות כדי שאדאג לבריאות של אותם לקוחות על ידי כך שהם יעברו לסיגריות אלקטרוניות

שי גליק:  אני דואג לבריאות, לא דואג לבריאות של - -     

משה גפני: מה ביקשו ממך? ביקשו ממך שתדאג לסיגריות?     

שי גליק: כל מיני לוביסטים וכל מיני אנשים פנו אלי ואמרו לי: "אתה ארגון זכויות אדם, בוא תדאג לציבור שבמקום שיעשן סיגריות רגילות הוא יעשן סיגריות אלקטרוניות כי זה משהו טוב"

משה גפני: מה ענית להם?         

שי גליק: אמרתי שאני דואג שלא יעשנו בכלל

משה גפני: כל הכבוד לך

משה גפני:  חיים לנציצקי, בקשה

חיים לנציצקי: כמו שאמר הדובר לפניי, זה גרוע מאוד שילדים בני 12 משתמשים בזה, אבל אם הוא היה תומך וגורם למעשנים לעבור מסיגריות רגילות לסיגריות אלקטרוניות, הוא היה מציל הרבה יותר חיים מכל הפעילות שהוא עשה עד היום

חמד עמאר: אתה לא יכול לקבוע את זה

משה גפני: אל תטיף לו מוסר, שיעשה מה שהוא מבין

חיים לנציצקי: הטלת המס הזה נשענת על ציטוט של משרד הבריאות בדוח מ-2019 שאומר: "יש לקבוע מיסוי על סיגריות אלקטרוניות בדומה לזה המוטל על מוצרי טבק", וההמשך של הציטוט הוא: "ניתן יהיה לבחון מחדש מדיניות זו בעתיד בהתאם להתפתחות הידע המדעי"

חיים לנציצקי:  משרד הבריאות אמר פה שהוא עד היום לא פיתח שום ידע מדעי בעניין באופן עצמאי

חיים לנציצקי:  שום מחקר, שום בדיקה, שום ידע מדעי לא נעשה על ידי משרד הבריאות בארץ, למעט איזה שהוא מחקר שעכשיו עולה לאוויר, אז מאיפה הידע המדעי של משרד הבריאות?     

ד"ר אפרת אפללו: מארגון הבריאות העולמי, הבנק העולמי, האמנה על פיקוח על טבק, ה-CDC

חיים לנציצקי: אני רוצה להביא עובדות מהעולם, מהידע המדעי

חיים לנציצקי:  אם אנחנו מתווכחים על עובדות, אנחנו צריכים לשבת ליד שולחן, להביא את העובדות אחד מול השני

חיים לנציצקי:  אין אף מדינה בעולם שהשוותה את המס על מוצרי אידוי למס על מוצרי טבק

משה גפני: מה אתה מציע?     

חיים לנציצקי: זה אומר שכל העולם שכן עשה מחקרים מדעיים ענקיים וגדולים לאורך כל השנים מבין שלא צריך להשוות את המס על מוצרי האידוי למס על טבק

משה גפני: מה אתה מציע? שלא יהיה מס?     

חיים לנציצקי: אני מציע לסמוך על מה שקורה בעולם

משה גפני: מה אתה מציע לנו?     

חיים לנציצקי: להשוות את המס למה שקיים במדינות נאורות, במדינות בעולם המערבי

משה גפני: אתה רוצה שלא יהיה מס על סיגריות אלקטרוניות?     

חיים לנציצקי: יש מדינות שחושבות שלא רק צריך שלא יהיה מס, גם צריך לסבסד את זה

חיים לנציצקי:  אני מדבר על לקחת את הממוצע העולמי

חיים לנציצקי:  מדינות המערב, על פי מחקרים מדעיים שהן עשו, מבינות כמה מס צריך להטיל, לכן צריך לקחת את הממוצע של מה שקורה בעולם המערבי ולפי זה לפעול

משה גפני: חבר הכנסת דלל, בקשה

אליהו דלל: הבעיה פה זה שגם אין רגולטור וגם שלא מקבלים תשובות ממשרד הבריאות

אליהו דלל:  גם משרד החינוך, לדעתי, היה צריך להיות פה

אליהו דלל:  לא משנה כרגע אם המס גבוה או נמוך, וצריך לבדוק את ההשלכות של זה, אין ספק שסיגריות אלקטרוניות זה עישון לכל דבר

אליהו דלל:  מי שמתרגל לעשן סיגריה מחר יתרגל לעשן גם סמים, ואת זה צריך למנוע

אליהו דלל:  איך לעשות את זה? אנחנו צריכים לחשוב יחד עם ועדת החינוך, יחד עם הוועדה לזכויות הילד

אליהו דלל:  צריך לראות מה עושים, כי יש פה הרבה מאוד גורמים, הרבה מאוד שחקנים

אליהו דלל:  מה שאותנו צריך להטריד זה לא כמה מס ייכנס לקופת המדינה או לא ייכנס לקופת המדינה, אלא כמה ילדים אנחנו מצילים

חמד עמאר: הדבר החשוב שהעלו כאן זה הנתון על עלייה דרסטית בעישון של ילדים מגיל 12 עד 14, ואת זה אנחנו צריכים לקחת בחשבון

משה גפני: אני מבקש יותר נתונים לישיבה הבאה מרשות המסים וממשרד הבריאות

משה גפני:  אני רוצה לדעת נתונים על סמך מחקרים, לדעת מתי ייעשו המחקרים שעליהם דיברת קודם

משה גפני:  אני בעיקר מבקש מרשות המסים לדעת כמה יש במלאי, והאם אתם נשארים בעמדה הזאת שצריך להעלות את המס באופן כזה דרמטי על הכל, גם על החד פעמי וגם על הרב פעמי

משה גפני:  אני מבקש לדעת את עמדתו של שר האוצר, כי הוא זה שמביא את הצו הזה

משה גפני:  הוא יכול, אם אנחנו לא מאשרים, להביא צו אחר

משה גפני:  אני לא נוהג לעשות הצבעה כשאני לא יודע בוודאות מה עמדתו של השר

משה גפני:  קובי, אתה מבקש הצבעה? מה עמדתך?     

קובי בוזו: נשמע מה השר אומר

חמד עמאר: אמרת שהשר תומך בצו

משה גפני: 	אני מבקש יותר נתונים לישיבה הבאה

משה גפני:  אנחנו  נמשיך את הדיון ואז נחליט מה עושים

משה גפני:  תודה רבה